বিহার ভোটে RJD লড়বে ২৪৩ আসনেই, জানিয়ে দিলেন তেজস্বী যাদব

ওয়েব ডেস্ক: বিহার বিধানসভা নির্বাচনে (Bihar Assembly Election 2025) মহাগঠবন্ধনের আসন বন্টন নিয়ে জটিলতা। আসন ববন্ট নিয়ে টানাপোড়েন। ভোট মুখী বিহারের সব আসনেই লড়বে আরজেডি। এবার মমতার দেখানো পথে হাঁটলেন বিহারের বিরোধী দলনেতা তেজস্বী যাদবও (Tejashwi Yadav)। ভোটের মুখে জনসভায় দাঁড়িয়ে বলে গেলেন, “রাজ্যের ২৪৩ আসনে আমিই প্রার্থী। আপনারা ভোট দিন তেজস্বীর মুখ দেখে।”

আরজেডি এবং তেজস্বী নিজে নিজেকে বিরোধী জোটের মুখ্যমন্ত্রীর মুখ হিসাবে প্রচার করছেন। এবারের নির্বাচনে নিজের দল ও নিজের ভাবমূর্তি বাজি রেখেছেন তেজস্বী। তারমধ্যে আসন বন্টন নিয়ে জটিলতা তৈরি হয়েছে। ভরা সভায় বার্তা দিয়ে রাখলেন, জোটের জট না কাটলে সব আসনে একা লড়ার ক্ষমতাও আরজেডির রয়েছে। শনিবার এক সভা থেকে তেজস্বী বলে দিলেন, “বিহারের জনতাকে বলব প্রার্থী নয়, আমার মুখ দেখে ভোট দিন।” স্পষ্টভাবে তেজস্বীকে নিজেকে মুখ হিসাবে তুলে ধরলেন সেটা তাৎপর্যপূর্ণ।

আরও পড়ুন: “উন্নয়নের জন্য শান্তি জরুরি,” মণিপুরে দাঁড়িয়ে বিরাট বার্তা মোদির

বিহারে ২০২০ সালের বিধানসভা নির্বাচনে কংগ্রেস বামেদের সঙ্গে আরজেডি জোটে লড়েছিল। কিন্তু ফল প্রকাশের পর আরজেডি ও বামেরা ভালো ফল করলেও, কংগ্রেস খুব একটা ভালো ফল করতে পারেনি। ৭০ আসনে হাত শিবির জেতে মাত্র ১৭টি। যা নিয়ে পরে শরিকদের মধ্যে অসন্তোষও তৈরি হয়। ২০২৪ লোকসভায় খুব একটা আশানুরূপ ফল করতে পারেনি কংগ্রেস। সেই কারণে এবারের নির্বাচনে কংগ্রেসকে খুব বেশি আসন ছাড়তে নারাজ আরজেডি।কংগ্রেসকে বেশি আসন ছাড়তে নারাজ আরজেডি। কিন্তু ভোটার অধিকার যাত্রার পর চাঙ্গা হাত শিবির এবারও ৭০ আসনই চাইছে। আরজেডির তরফ থেকে ইঙ্গিত দেওয়া হয়েছে ২৪৩ আসনের মধ্যে কংগ্রেসকে বড়জোর ৫০-৫২ আসন ছাড়া হতে পারে। আবার বাড়তি আসন দাবি করছেন নতুন করে জোটে যোগ দেওয়া ভিআইপি পার্টির নেতা মুকেশ সাহানিও। কংগ্রেস ও বিকাশশীল ইনসান পার্টি (ভিআইপি) নিজেদের অবস্থানে অনড় থাকায় আলোচনায় জট তৈরি হয়েছে। সব মিলিয়ে শরিকদের দাবি মেটাতে হিমশিম দশা আরজেডির। বিধানসভা নির্বাচনে মহাগঠবন্ধনের আসন বন্টন নিয়ে জটিলতা বেড়েছে।

দেখুন ভিডিও